- Kør forsigtigt deroppe. Sådan lyder meldingen mandag morgen fra vagtchef ved Nordjyllands Politi, Jesper Sørensen. Tidligt mandag morgen skete der et solouheld syd for Sæby på motorvejen mod Frederikshavn. Efter uheldet endte den implicerede bil med at holde stille i venstre vognbane. Nordjyllands Politi har nu sendt autotransport og skiltevogne mod motorvejen for at få ryddet op efter uheldet. Politiet er ankommet til uheldsstedet, men fordi skiltevognene ikke er nået frem endnu, opfordrer vagtchefen bilister til at køre forsigtigt nær frakørsel 13 i nordgående retning på motorvejen mod Frederikshavn, da politiet er i gang med arbejdet på motorvejen. Nordjyllands Politi ved endnu ikke, hvad der har forsaget uheldet.

Referat:
Mandag morgen skete et solouheld lige syd for Sæby på motorvejen mod Frederikshavn. Den implicerede bil holder nu stille i venstre vognbane.